|  |  |  |  |  |  |  |
| --- | --- | --- | --- | --- | --- | --- |
| Številka: 0070-67/2025-2711-20 | | | | | | |
| Ljubljana, 3. julij, 2025 | | | | | | |
|  | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA:** **Akcijski načrt zdravstvene pismenosti 2025–2027**  **– predlog za obravnavo** | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi prvega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14,55/17 in 163/22) je Vlada Republike Slovenije na ……. seji, dne ……, pod točko…..sprejela naslednji  SKLEP  Vlada Republike Slovenije je sprejela Akcijski načrt zdravstvene pismenosti 2025–2027.  Barbara Kolenko Helbl  generalna sekretarka    Prilogi:  1. Akcijski načrt zdravstvene pismenosti 2025–2027,  2. Predlog sklepa Vlade.  Sklep prejmejo:   1. Ministrstvo za zdravje, 2. Ministrstvo za finance, 3. Ministrstvo za delo, družino, socialne zadeve in enake možnosti, 4. Ministrstvo za digitalno preobrazbo, 5. Ministrstvo za solidarno prihodnost, 6. Ministrstvo za visoko šolstvo, znanost in inovacije, 7. Ministrstvo za vzgojo in izobraževanje, 8. Služba Vlade Republike Slovenije za zakonodajo. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| / | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| * Dr. Valentina Prevolnik Rupel, ministrica za zdravje, * Iztok Kos, državni sekretar, * mag. Vesna Marinko, generalna direktorica Direktorata za javno zdravje na Ministrstvu za zdravje; * Mojca Gobec, vodja Sektorja za preprečevanje bolezni in poškodb na Ministrstvu za zdravje; * dr. Katarina Merše Lovrinčević, podsekretarka na Ministrstvu za zdravje, * Anej Korsika Knific, podsekretar na Ministrstvu za zdravje. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| * Sanja Vrbovšek, Nacionalni inštitut za javno zdravje (v nadaljnjem besedilu: NIJZ), * dr. Mitja Vrdelja, NIJZ, * dr. Radivoje Pribaković Brinovec, NIJZ, * mag. Silva Nemeš, NIJZ, * Klara Grah Rebernik, NIJZ, * Biserka Simčič, Ministrstvo za digitalno preobrazbo, * dr. Andreja Kvas, Zdravstvena fakulteta Univerze v Ljubljani, * dr. Tamara Štemberger Kolnik, Fakulteta za zdravstvene vede v Celju, * dr. Urška Košir, Projektno raziskovanje in svetovanje Urška Košir s.p. | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| **/** | | | | | | | | | | | | |
| **5. Kratek povzetek gradiva:** | | | | | | | | | | | | |
| Akcijski načrt zdravstvene pismenosti 2025–2027 vključuje devet strateških podciljev, ki so usmerjeni v izboljšanje dostopa do razumljivih in zanesljivih informacij, krepitev vloge zdravstvenih ustanov, usposabljanje strokovnjakov ter podporo prebivalcem pri orientaciji v zdravstvenem sistemu. Posebna pozornost je namenjena osebam s kroničnimi boleznimi, digitalni pismenosti ter vključevanju zdravstvene pismenosti v izobraževanje in delovno okolje.  Akcijski načrt predvideva izvedbo nacionalnih kampanj, razvoj smernic, digitalnih rešitev, modulov usposabljanja in vključitev zdravstvene pismenosti v izobraževalne programe. Pomembna je vloga lokalnih skupnosti, nevladnih organizacij in medresorskega sodelovanja. Aktivnosti so časovno in finančno opredeljene ter podprte z evalvacijskimi kazalniki.  Predvideno je tudi izvajanje raziskav, razvoj meril organizacijske pismenosti in vključevanje Slovenije v mednarodne projekte. S tem se krepi sistemski pristop k zdravstveni pismenosti kot ključnemu dejavniku za izboljšanje zdravja in zmanjševanje neenakosti. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih  *obrazložitev:*  Izvajanje Akcijskega načrta 2025–2027 predvideva uporabo rednih sredstev iz proračuna Republike Slovenije, sredstev Zavoda za zdravstveno zavarovanje Slovenije, sredstev evropske kohezijske politike ter drugih virov (EU4Health, Horizon, Erasmus+, CERV). Sredstva bodo namenjena predvsem izvedbi komunikacijskih kampanj, pripravi smernic, razvoju digitalnih rešitev, raziskavam in usposabljanju kadrov. Stroški v posameznem proračunskem letu presegajo prag 40.000 EUR. | | | | | | | | | **DA** | | |
| b) | usklajenost slovenskega pravnega reda s pravnim redom Evropske unije  *obrazložitev:*  Da. Akcijski načrt sledi ciljem in priporočilom ključnih evropskih dokumentov, kot so Evropski načrt za boj proti raku, Program EU4Health, Strategija EU za globalno zdravje, Cilji trajnostnega razvoja (Agenda 2030) ter dokumenti Evropske zdravstvene unije. Ne zahteva pa sprememb obstoječega pravnega reda. | | | | | | | | | **DA** | | |
| c) | administrativne posledice  *obrazložitev:*  Da. Akcijski načrt predvideva vzpostavitev upravljavske in usmerjevalne strukture za njeno izvajanje, kar vključuje delovanje medresorske delovne skupine in koordinacijo s strani Ministrstva za zdravje ter Nacionalnega inštituta za javno zdravje. Predvideva tudi razvoj in spremljanje kazalnikov uspešnosti, redno poročanje ter pripravo naslednjih akcijskih načrtov. | | | | | | | | | **DA** | | |
| č) | gospodarstvo, zlasti mala in srednja podjetja ter konkurenčnost podjetij  *obrazložitev:*  Ne. Akcijski načrt nima neposrednih finančnih ali regulativnih učinkov na gospodarstvo, konkurenčnost podjetij ali poslovno okolje. Posredno lahko spodbuja sodelovanje podjetij pri razvoju digitalnih orodij in promociji zdravja na delovnem mestu, vendar ne ustvarja obveznosti za podjetja. | | | | | | | | | **NE** | | |
| d) | okolje, vključno s prostorskimi in varstvenimi vidiki  *obrazložitev:*  Ne. Akcijski načrt nima vpliva na okolje ali prostorske in varstvene vidike. Lahko pa posredno prispeva k zdravju prijaznemu okolju prek promocije zdravega življenjskega sloga, trajnostne mobilnosti in lokalnega prehranskega okolja. | | | | | | | | | **NE** | | |
| e) | socialno področje  *obrazložitev:*  Da. Akcijski načrt neposredno naslavlja socialne razlike v dostopu do zdravstvenih informacij in storitev ter stremi k zmanjševanju zdravstvenih neenakosti. Posebno pozornost namenja ranljivim skupinam, vključevanju civilne družbe, starejšim, osebam z različnimi oblikami oviranosti ter socialno izključenim. | | | | | | | | | **DA** | | |
| f) | dokumente razvojnega načrtovanja:   * nacionalne dokumente razvojnega načrtovanja   + *obrazložitev:* Da – Akcijski načrt je skladen z Nacionalnim programom zdravstvenega varstva 2016–2025, Strategijo digitalne Slovenije, Strategijo dolgožive družbe in drugimi sektorskimi dokumenti. * razvojne politike na ravni programov po strukturi razvojne klasifikacije programskega proračuna   + *obrazložitev:* Da – prispeva k programom na področju zdravja, izobraževanja, socialne vključenosti in digitalizacije. * razvojne dokumente Evropske unije in mednarodnih organizacij   + *obrazložitev:* Da – strategija sledi smernicam WHO, OECD, Evropske komisije in dokumentom, kot so EU4Health, Strategija EU za globalno zdravje in Šanghajska deklaracija. | | | | | | | | | **DA** | | |
| **7.a Predstavitev ocene finančnih posledic nad 40.000 EUR:**  Izvajanje Akcijskega načrta zdravstvene pismenosti 2025–2027 ima finančne posledice, ki presegajo 40.000 EUR v posameznem letu. Vse predvidene aktivnosti bodo financirane bodisi iz rednih sredstev javnih institucij, ki že izvajajo dejavnosti v okviru svojih zakonsko določenih nalog, bodisi iz virov, ki jih bo Slovenija pridobila preko razpisnih mehanizmov evropskih in mednarodnih programov.  Za leto 2025 so v okviru akcijskega načrta načrtovana sredstva v višini 3.872.179,53 EUR in v letu 2026 v višini 7.300.935,53 EUR. Pravice porabe v obeh letih so načrtovane v posameznem finančnem načrtu MZ. Za leto 2027 ocenjujemo načrtovana sredstva v višini 5.924.795 EUR.  Del ukrepov se bo izvajal v okviru obstoječih programskih in kadrovskih zmogljivosti (npr. NIJZ, zdravstvene ustanove), kar pomeni, da ne bodo predstavljali dodatne obremenitve za državni proračun. Sredstva za izvajanje preventivnih programov v Centrih za krepitev zdravja zagotavlja Zavod za zdravstveno zavarovanje in so načrtovana v finančnih načrtih ZZZS za leto 2025. Gre za redne naloge, ki jih kontinuirano izvajajo Centri za krepitev zdravja v okviru Zdravstvenih domov in imajo zagotovljeno dolgoročno financiranje. Za financiranje preventivnih programov za zdrav način življenja in opuščanje razvad ima ZZZS načrtovanih 5.751.405,00 EUR sredstev v letu 2025.  Pričakovane finančne obveznosti bodo pokrite znotraj obstoječih proračunskih načrtov pristojnih ministrstev ali z dodatnimi sredstvi, pridobljenimi preko razpisov iz evropskih skladov (ESS+, ESRR), programov EU (EU4Health, Horizon, Erasmus+, CERV) in Načrta za okrevanje in odpornost.  Za leti 2025 in 2026 so sredstva EKP 21/27 načrtovana pri Ministrstvu za kohezijo in regionalni razvoj na evidenčnem projektu 1630-23-0006 v višini 56.122,00 EUR za leto 2025 in 2.793.878,00 EUR za leto 2026 in se bodo tekom izvrševanja proračuna prerazporedila na ustrezne projekte in proračunske postavke pristojnih ministrstev. Višina sredstev, ki se nanaša na kohezijsko politiko se bo realizirala skladno z veljavnim INP in soglasjem organa upravljanja. | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | |
|  | | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | | / | | / | / | | | | | / |
| Predvideno povečanje (+) ali zmanjšanje (**–**) prihodkov občinskih proračunov | | | | / | | / | / | | | | | / |
| Predvideno povečanje (+) ali zmanjšanje (**–**) odhodkov državnega proračuna | | | | / | | / | / | | | | | / |
| Predvideno povečanje (+) ali zmanjšanje (**–**) odhodkov občinskih proračunov | | | | / | | / | / | | | | | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | | / | | / | / | | | | | / |
| **II. Finančne posledice za državni proračun** | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
| Ministrstvo za zdravje (PU 2711) | | | 1706-01-0001 Programi javnega zdravja – naloge javnega zdravja | | 7083 – Programi varovanja zdravja in zdravstvena vzgoja | | 453.025,88 EUR | | | | | 453.025,88  EUR |
| 7075 – Raziskovalne naloge in študije | | 61.018,32 EUR | | | | | 61.018,32  EUR |
| 7084 Izvajanje javne službe na NIJZ | | 1.741.313,33 EUR | | | | | 1.741.313,33  EUR |
| Ministrstvo za zdravje (PU 2711) | | | 2711-25-0005  Projekt sistemska obravnava krhkosti s poudarkom na predkrhkosti za zdravo in kakovostno staranje (obvladovanje krhkosti) | | - 230642 - ESO4.11.-Enakopraven in pravočasen dostop do kakovostnih storitev ESS 21-27-V-EU,  - 230643 - ESO4.11.-Enakopraven in pravočasen dostop do kakovostnih storitev ESS 21-27-V-SI,  - 230644 - ESO4.11.-Enakopraven in pravočasen dostop do kakovostnih storitev ESS 21-27-Z-EU in  - 230645 - ESO4.11.-Enakopraven in pravočasen dostop do kakovostnih storitev ESS 21-27-Z-SI. | | 1.560.700,00 EUR | | | | | 2.251.700,00  EUR |
| Ministrstvo za zdravje (PU 2711) | | | EP 1630-23-0006 Obvladovanje kroničnih bolezni skozi prizmo  krepitve zdravstvene pismenosti  (ZaPrePis) | | - 230642 - ESO4.11.-Enakopraven in pravočasen dostop do kakovostnih storitev ESS 21-27-V-EU,  - 230643 - ESO4.11.-Enakopraven in pravočasen dostop do kakovostnih storitev ESS 21-27-V-SI,  - 230644 - ESO4.11.-Enakopraven in pravočasen dostop do kakovostnih storitev ESS 21-27-Z-EU in  - 230645 - ESO4.11.-Enakopraven in pravočasen dostop do kakovostnih storitev ESS 21-27-Z-SI. | | 56.122,00 EUR | | | | | 2.793.878,00  EUR |
| **SKUPAJ** | | | | | | | 3.872.179,53 EUR | | | | | 7.300.935,53  EUR |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | | |
|  | | | | |  | | | |  | | | |
|  | | | | |  | | | |  | | | |
|  | | | | |  | | | |  | | | |
| **SKUPAJ** | | | | |  | | | |  | | | |
|  | | | | | | | | | | | | |
| **7.b Predstavitev ocene finančnih posledic pod 40.000 EUR:**  Za izvedbo posameznih aktivnosti iz Akcijskega načrta 2025–2027 so predvidene tudi določene naloge z nizkimi finančnimi posledicami. V tej kategoriji so zajete aktivnosti, katerih posamični strošek ne presega 40.000 EUR v celotnem obdobju izvajanja (2025–2027).  Te aktivnosti vključujejo predvsem:  • organizacijo manjših delovnih srečanj, okroglih miz in posvetov,  • pripravo krajše strokovne podlage ali publikacije,  • produkcijo manjših obsegov komunikacijskih vsebin,  • razvoj enostavnih izobraževalnih gradiv ali orodij,  • usklajevanje med deležniki na nacionalni ravni.  Finančna sredstva za izvedbo teh aktivnosti so predvidena iz obstoječih rednih virov (npr. redna sredstva Ministrstva za zdravje ali NIJZ) oziroma kot del že načrtovanih projektnih nalog v okviru drugih obsežnejših ukrepov. | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | **NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE**   Predlogi in pripombe združenj so bili upoštevani:  / | | | | | | | | | | | | |
| **9. Predstavitev sodelovanja javnosti:** | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | **DA** | | |
| (Če je odgovor NE, navedite, zakaj ni bilo objavljeno.) | | | | | | | | | | | | |
| Datum objave: 28. 5. 2025 - 11. 6. 2025  Upoštevani so bili: V okviru javne razprave smo prejeli odziv nevladne organizacije Inštitut za zdravje in okolje in ga upoštevali z dodatnim poudarkom na okoljskih dejavnikih in njihovem pomenu pri razumevanju zdravja in zdravstvene pismenosti.  Bistvena mnenja, predlogi in pripombe, ki niso bili upoštevani, ter razlogi za neupoštevanje: S strani Slovenskega združenja za kitajsko medicino in akupunkturo smo prejeli odziv, ki ga nismo upoštevali.  Zavedamo se, da pristopi, kot je tradicionalna kitajska medicina, predstavljajo pomemben del zdravstvenih praks v določenih družbenih in kulturnih okoljih ter da je za številne posameznike pomembno, da so zdravstvene informacije skladne z njihovimi vrednotami in prepričanji.  Pri pripravi akcijskega načrta in strategije smo zasledovali cilj, da dokument ostane osredotočen na sistemske ukrepe, ki so usklajeni z obstoječo zdravstveno regulativo in institucionalnimi okviri v Sloveniji. V tem okviru predloga za vključitev tradicionalnih medicinskih sistemov nismo vključili, saj bi to terjalo širšo medsektorsko razpravo ter opredelitev posebnih strokovnih in izvedbenih meril, ki presegajo vsebinski okvir te strategije in akcijskega načrta. | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:**  ***Obrazložitev:***  Gradivo je bilo oblikovano v skladu z načeli kakovostnega predpisovanja, zlasti načelom sorazmernosti, transparentnosti in sodelovanja deležnikov.  Pri pripravi dokumenta so bili uporabljeni strokovni in empirični podatki, izvedeno je bilo medresorsko in medinstitucionalno usklajevanje, osnutek strategije in akcijskega načrta pa sta bila predložena tudi v javno razpravo, s čimer je bila zagotovljena širša vključitev zainteresirane javnosti v postopek oblikovanja politike. | | | | | | | | | | **DA** | | |
| **11. Gradivo je uvrščeno v delovni program vlade:** | | | | | | | | | | **DA** | | |
| dr. Valentina Prevolnik Rupel  ministrica | | | | | | | | | | | | |

Akcijski načrt zdravstvene pismenosti 2025–2027 predstavlja operativni okvir za uresničevanje nacionalne strategije zdravstvene pismenosti. Temelji na devetih strateških podciljih, ki naslavljajo tako prebivalce kot zdravstvene ustanove, strokovnjake, osebe s kroničnimi boleznimi, digitalno vključenost ter medsektorsko sodelovanje. Ključni poudarki vključujejo izboljšanje dostopa do razumljivih in zanesljivih informacij, razvoj smernic za jasno komuniciranje, podporo kroničnim bolnikom pri samooskrbi, digitalno opolnomočenje in aktivno vključevanje civilne družbe.

Načrt predvideva vrsto konkretnih ukrepov, kot so nacionalne komunikacijske kampanje, priprava smernic za medije in zdravstvene ustanove, vključitev zdravstvene pismenosti v izobraževanje ter vzpostavitev standardov za organizacijsko pismenost v zdravstvu. Poudarjena je pomembna vloga nevladnih organizacij in lokalnih skupnosti, ki sodelujejo pri razvoju prilagojenih gradiv, programov za odrasle in delavnic za digitalne veščine. Aktivnosti so časovno in finančno opredeljene, z jasno določenimi kazalniki procesov, rezultatov in učinkov.

Poseben poudarek je namenjen tudi raziskovanju in mednarodnemu sodelovanju. Predvidena je izvedba druge nacionalne raziskave zdravstvene pismenosti, razvoj instrumentov za merjenje organizacijske pismenosti in prenos mednarodnih smernic v slovenski kontekst. Z aktivno vlogo Slovenije v mednarodnih mrežah, bilateralnih partnerstvih in organizacijo konferenc se načrt utrjuje kot celovit in strateško usmerjen dokument za izboljšanje zdravja prebivalstva.

**Priloga 1**

**AKCIJSKI NAČRT ZDRAVSTVENE PISMENOSTI 2025–2027**

Akcijski načrt zdravstvene pismenosti 2025–2027 je prvi izvedbeni dokument krovne nacionalne strategije in pomeni ključen premik od strateških usmeritev k dejanskemu izvajanju ukrepov za izboljšanje zdravstvene pismenosti prebivalcev Slovenije. Namen akcijskega načrta je zagotoviti strukturirano, medresorsko in ciljno usmerjeno izvajanje dejavnosti, ki bodo posameznikom omogočile boljše razumevanje, dostop in uporabo zdravstvenih informacij, storitev in sistemov. Osredotoča se na odpravljanje razlik v dostopu do informacij, krepitev kompetenc uporabnikov in strokovnjakov, ter sistemsko vključevanje zdravstvene pismenosti v delovanje zdravstvenih in drugih ustanov.

Akcijski načrt se deli na devet strateških podciljev, ki skupaj zajemajo 27 ukrepov in več kot 70 konkretnih aktivnosti. Ključne vsebinske usmeritve vključujejo izboljšanje dostopa do jasnih, razumljivih in zanesljivih informacij (npr. prek nacionalnih kampanj, smernic za komuniciranje, podpore medijem), krepitev organizacijske zdravstvene pismenosti v zdravstvenih ustanovah (npr. vzpostavitev standardov, orodij za samoocenjevanje, vključevanje kazalnikov v sisteme kakovosti) ter izboljšanje kompetenc zdravstvenih delavcev in sodelavcev (npr. vključitev vsebin v izobraževalne programe in licenčne module). Poseben poudarek je namenjen tudi opolnomočenju oseb s kroničnimi boleznimi prek prilagojenih programov, individualizirane obravnave in razvoja podpornih oblik, kot so laični svetovalci.

Pomemben del akcijskega načrta predstavljajo aktivnosti za krepitev digitalne zdravstvene pismenosti – tako z vidika razvoja uporabniku prijaznih digitalnih rešitev kot z vidika podpore ranljivim skupinam pri njihovi uporabi. Ukrepi naslavljajo tudi vključevanje zdravstvene pismenosti v vzgojno-izobraževalni sistem, vseživljenjsko učenje, delovne organizacije in lokalne skupnosti. Civilna družba ima v tem procesu pomembno vlogo, kar se odraža v predvidenih mehanizmih za podporo nevladnim organizacijam, lokalnim partnerstvom in participativnemu načrtovanju.

Akcijski načrt vsebuje tudi jasno opredeljene mehanizme spremljanja in vrednotenja – vključno z nacionalnim merjenjem zdravstvene pismenosti, razvojem kazalnikov organizacijske pismenosti in vključevanjem teh kazalnikov v sisteme kakovosti. Zasnovan je s poudarkom na medsektorskem sodelovanju in podpori odločevalcem, ki jih želi nagovoriti z zagovorniškimi orodji in medresorskimi mehanizmi. Obenem akcijski načrt poudarja pomen mednarodnega sodelovanja, prenosa dobrih praks in vključevanja v evropske in globalne iniciative (npr. M-POHL, EU4Health).

Vse aktivnosti so časovno opredeljene (2025–2027), vključujejo predvidene finančne vire (večinoma redna in evropska sredstva) in temeljijo na sodelovanju različnih deležnikov: ministrstev, NIJZ, zdravstvenih ustanov, izobraževalnih institucij, raziskovalnih centrov, nevladnih organizacij, lokalnih skupnosti in uporabnikov. Akcijski načrt predstavlja sistematičen, uresničljiv in razvojno naravnan okvir za spodbujanje zdravstvene pismenosti v Sloveniji in s tem za bolj vključujoč, pravičen in odziven zdravstveni sistem.

**Strateški podcilj 1. Opolnomočiti prebivalce Slovenije z zagotavljanjem dostopa do jasnih, razumljivih,**

**zanesljivih in kulturno ustreznih zdravstvenih informacij**

|  |  |  |  |  |  |  |
| --- | --- | --- | --- | --- | --- | --- |
| **Ukrep 1.1 Razvoj in implementacija nacionalno vodenih in poenotenih zdravstvenih komunikacijskih kampanj na področju promocije zdravja ter preprečevanja in obvladovanja bolezni** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Načrtovanje in izvedba celovite kampanje bosta usmerjena v spodbujanje zdravega življenjskega sloga, krepitev preventive ter boljše poznavanje možnosti v okviru zdravstvenega sistema. Kampanja bo potekala na vseh ravneh – z enotnim sporočilom, skupnimi smernicami in aktivnim vključevanjem uporabnikov. | NIJZ | Zdravstvene ustanove, izvajalci preventivnih programov, NVO, občine, strokovnjaki za komuniciranje. | Prva kampanja leta 2026, ponovitev z nadgradnjami 2027 | Redna sredstva – NIJZ (PP 7084); možnost dopolnitve z lokalnimi viri; skupaj do 30.000 evrov | Kampanja bo potekala na vseh ravneh zdravstvenega sistema, pri njej pa bo sodelovalo najmanj 50 ustanov, ki bodo uporabljale skupna, prepoznavna gradiva in enoten način komuniciranja. | Število nacionalnih komunikacijskih kampanj na področju promocije zdravja ter preprečevanja in obvladovanja kroničnih bolezni.  **Kazalnik strukture** |
| Koordinacija z vodstvi zdravstvenih ustanov za podporo CKZ ter vzpostavitev njihove aktivne vloge pri lokalnem izvajanju kampanje. | NIJZ | MZ, Združenje zdravstvenih zavodov, direktorji ZD. | 3. četrtletje 2025 (pred začetkom kampanje) | Redna sredstva – NIJZ (PP 7084) | Pridobljena zaveza vodstev, najmanj 90 % ZD k aktivni vključitvi CKZ | Delež zdravstvenih domov, ki vključijo CKZ v izvajanje nacionalne kampanje za promocijo zdravja.  **Kazalnik rezultata** |
| Spremljanje in evalvacija dosega in učinka kampanje (medijska analiza, vključitev v raziskave, anketiranje). | NIJZ | Zdravstvene ustanove, zdravstveni delavci in sodelavci, NVO, občine, strokovnjaki za komuniciranje. | Vmesno spremljanje skozi celotno obdobje izvajanja, zaključna evalvacija: 4. četrtletje 2027. | Redna sredstva – NIJZ (PP 7084); osnovna evalvacija do 15.000 evrov, možnost nadgradnje do 30.000 evrov | Evalvacijsko poročilo z analizo vpliva kampanje in priporočili za nadaljnje aktivnosti. | Število nacionalnih komunikacijskih kampanj na področju promocije zdravja ter preprečevanja in obvladovanja kroničnih bolezni.  **Kazalnik strukture** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 1.2 Priprava in implementacija smernic za jasno in razumljivo komuniciranje zdravstvenih vsebin v zdravstvenih ustanovah** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Analiza obstoječih zdravstvenovzgojnih gradiv za udeležence programa Skupaj za zdravje z vidika zdravstvene pismenosti, razumljivosti in ustreznosti za različne ciljne skupine. | NIJZ | Strokovnjaki za komuniciranje, zdravstvene ustanove, ZZZS, MZ, Zbornica – Zveza. | 2026–2027 | Redna sredstva – NIJZ (PP 7084); možnost razširitve ob uspešni projektni prijavi; skupaj približno 40.000 evrov | Pripravljeno poročilo o analizi obstoječih zdravstvenovzgojnih gradiv za udeležence programa Skupaj za zdravje | Število zdravstvenih ustanov, ki implementira smernice za komuniciranje in promocijo zdravstvenih vsebin  **Kazalnik rezultata** |
| Priprava nacionalnih smernic za jasno in razumljivo komuniciranje v zdravstvu. | NIJZ | Zdravstvene ustanove, zdravstveni delavci in sodelavci, strokovnjaki za komuniciranje, MZ, raziskovalne ustanove, stanovska združenja zdravstvenih delavcev in sodelavcev. | 2026–2027 | Redna sredstva NIJZ (PP 7084); in projektna sredstva – NIJZ; skupaj približno 70.000 evrov | Pripravljenih najmanj 5 videoposnetkov; digitalna predloga preizkušena v 10 zdravstvenih ustanovah | Število pripravljenih smernic za komuniciranje in promocijo zdravstvenih vsebin za zdravstvene ustanove  **Kazalnik procesa** |
| Vzpostavitev svetovalne točke za podporo pri implementaciji smernic in digitalne platforme. | NIJZ | MZ, ZZZS, strokovnjaki za komuniciranje. | 3. – 4. četrtletje 2027 | Redna sredstva – NIJZ (PP 7084); osnovna postavitev približno 15.000 evrov, možnost nadgradnje obsega delovanja ob uspešni projektni prijavi do dodatnih približno 30.000 evrov | Vzpostavljena svetovalna točka; izvedenih najmanj 50 svetovalnih intervencij | Število izvedenih svetovalnih intervencij za podporo pri komuniciranju v zdravstvenih ustanovah  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 1.3 Priprava in implementacija smernic za odgovorno in podporno medijsko poročanje o zdravstvenih temah** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Aktivnosti in sodelovanje z deležniki za pripravo nacionalnih smernic za odgovorno poročanje o zdravju v medijih. | NIJZ | Fakultete, zunanji strokovnjaki, medijski strokovnjaki, novinarji, uredniki, predstavniki pacientov, strokovnjaki za komuniciranje. | 2026–2027 | Redna sredstva – NIJZ (PP 7084); stroški izvedbe (priprava analitičnega poročila in smernic) v skupni vrednosti približno 35.000 evrov so vključeni v izvajanje javne službe in zajemajo tudi podporne aktivnosti v okviru rednega delovanja NIJZ. | Vzpostavljeno sodelovanje z deležniki. | Pripravljene smernice za novinarje/medije za odgovorno in podporno medijsko poročanje za krepitev zdravstvene pismenosti  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 1.4 Krepitev kompetenc prebivalcev za lažjo navigacijo v zdravstvenem sistemu** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Načrtovanje in izvedba kampanje, usmerjene na delovanje zdravstvenega sistema. | NIJZ | MZ, zdravstvene ustanove, predstavniki uporabnikov, NVO, zunanji strokovnjaki za dostopnost. | 2027 | Redna sredstva – MZ in NIJZ; skupna pričakovana višina sredstev: do 70.000 evrov; izvedba analize je vključena v obstoječe pogodbeno financiranje in okvir javne službe, priprava smernic pa se lahko vključuje v obstoječe projekte MZ na področju dostopnosti | Izvedena kampanja | Nacionalna komunikacijska kampanja, usmerjena na delovanje zdravstvenega sistema.  **Kazalnik strukture** |

**Strateški podcilj 2. Krepiti vlogo zdravstvenih organizacij kot ustanov, ki sistematično krepijo zdravstveno pismenost**

|  |  |  |  |  |  |  |
| --- | --- | --- | --- | --- | --- | --- |
| **Ukrep 2.1 Priprava in implementacija standarda za delovanje zdravstvenih ustanov kot organizacij, ki krepijo zdravstveno pismenost** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Prevod in kulturna prilagoditev ter pilotna implementacija mednarodnega orodja za samoocenjevanje organizacijske zdravstvene pismenosti (primarna raven zdravstvenega varstva, bolnišnice) ter oblikovanje standarda za delovanje zdravstvenih organizacij kot ustanov, ki krepijo zdravstveno pismenost. | NIJZ | MZ, zdravstvene ustanove, organizacije pacientov, NVO, JAKZ, zdravstveni delavci in sodelavci, izobraževanje odraslih. | 2026 | Projektna sredstva – ESS+, projekt Ustavimo KLB; pričakovana skupna višina sredstev: do 50.000 evrov | Za slovenski prostor prilagojeno orodje za samoocenjevanje organizacijske zdravstvene pismenosti | Pripravljena in sprejeta standard za delovanje zdravstvenih organizacij kot ustanov, ki krepijo zdravstveno pismenost, in orodje za samooceno ter objavljena na spletni strani NIJZ in MZ  **Kazalnik strukture** |
| Evalvacija izvedljivosti implementacije orodja za samoocenjevanje organizacijske zdravstvene pismenosti. | NIJZ | MZ, zdravstvene ustanove, organizacije pacientov, NVO, JAKZ, zunanji strokovnjaki za evalvacijo, in kakovost v zdravstvu, uporabniki. | 4. četrtletje 2027 | Redna sredstva – NIJZ; pričakovana višina sredstev: približno 30.000 evrov; aktivnosti bodo vključene v izvajanje javne službe ter redne evalvacijske naloge NIJZ. | Pripravljeno evalvacijsko poročilo o izvedljivosti implementacije orodja za samoocenjevanje organizacijske zdravstvene pismenosti bolnišnic | Pripravljena in sprejeta standard za delovanje zdravstvenih organizacij kot ustanov, ki krepijo zdravstveno pismenost, in orodje za samooceno ter objavljena na spletni strani NIJZ in MZ  **Kazalnik strukture** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 2.2 Definiranje in vključitev kazalnikov organizacijske zdravstvene pismenosti med kazalnike kakovosti v zdravstvu** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Priprava aktivnosti za razvoj in uvajanje kazalnikov organizacijske zdravstvene pismenosti v obstoječe sisteme spremljanja kakovosti. | MZ | NIJZ, zdravstvene ustanove, organizacije pacientov, JAKZ, ZZZS, predstavniki komisij za kakovost in zunanji strokovnjaki za upravljanje kakovosti in standarde (npr. ISO, DNV). | 2026 | Redna sredstva – MZ in NIJZ; pričakovana višina sredstev: približno 30.000 evrov; aktivnosti bodo vključene v redno delo na področju upravljanja kakovosti in razvoja strokovnih smernic. | Pripravljene bodo strokovne podlage in smernice za vključitev kazalnikov organizacijske zdravstvene pismenosti v obstoječe sisteme spremljanja kakovosti v zdravstvenih ustanovah, z vključevanjem deležnikov in analizo dobrih praks. | Razvit in sprejet kazalnik organizacijske zdravstvene pismenosti ter vključen v sistem kakovosti v zdravstvu in ISO standarde.  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 2.3 Vzpostavitev sistema spremljanja in vrednotenja implementacije ukrepov za delovanje zdravstvenih ustanov kot organizacij, ki krepijo zdravstveno pismenost** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Izvedba nacionalnega merjenja zdravstvene pismenosti prebivalcev Slovenije z uporabo standardiziranih in validiranih instrumentov. | NIJZ | MZ, raziskovalne ustanove, zdravstvene ustanove, izobraževalne ustanove. | 1. četrtletje 2026 – 4. četrtletje 2027 | Projektna sredstva (npr. EU programi, razpisi ministrstva) in/ali redna sredstva javne zdravstvene službe do 200.000 EUR | Izvedeno reprezentativno nacionalno merjenje, določene izhodiščne vrednosti po posameznih dimenzijah zdravstvene pismenosti, pripravljena priporočila za sistemsko vključevanje izsledkov v delovanje zdravstvenih ustanov. | Delež prebivalcev z omejeno splošno in navigacijsko zdravstveno pismenostjo.  **Kazalnik učinka** |

**Strateški podcilj 3. Izboljšati kompetence zdravstvenih strokovnjakov na področju zdravstvene pismenosti**

|  |  |  |  |  |  |  |
| --- | --- | --- | --- | --- | --- | --- |
| **Ukrep 3.1 Vključitev koncepta zdravstvene pismenosti v formalne izobraževalne programe bodočih zdravstvenih strokovnjakov** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Analiza vključenosti koncepta zdravstvene pismenosti v formalnem izobraževanju bodočih zdravstvenih delavcev in sodelavcev ter priprava priporočil za vključevanje teh vsebin v učne načrte. | MVZI | MZ, NIJZ, MVI, izobraževalne ustanove, JAKZ, strokovne stanovske organizacije, strokovnjaki za izobraževanje zdravstvenih delavcev, organizacije pacientov. | 2026 - 2027 | Redna sredstva –pričakovana višina sredstev: približno 25.000 evrov; aktivnost bo vključena v izvajanje nalog javne službe in strokovnega sodelovanja z izobraževalnimi institucijami. | Izdelan bo posnetek stanja o vključevanju vsebin zdravstvene pismenosti v izobraževalne programe za zdravstvene strokovnjake ter pripravljena bodo priporočila za izobraževalne ustanove za sistematično vključitev teh vsebin v učne načrte in programe usposabljanja. | Pripravljena priporočila za vključevanje zdravstvene pismenosti v izobraževalne programe za zdravstvene delavce in sodelavce.  **Kazalnik rezultata** |
| Spodbujanje vključevanja zdravstvene pismenosti v izobraževalne programe s podporo v obliki strokovnih dogodkov in učnih gradiv. | MZ | MVZI, izobraževalne ustanove, JAKZ, MZ, strokovne stanovske organizacije, strokovnjaki za pedagoško prenovo, organizacije pacientov. | 3. četrtletje 2026 – 4. četrtletje 2027 | Projektna sredstva – ESS+; pričakovana višina sredstev: približno 100.000 evrov; vključujejo organizacijo strokovnih dogodkov, razvoj učnih gradiv in promocijo vključevanja vsebin v izobraževalne programe. | Izobraževalne ustanove bodo spodbudno nagovorjene k vključitvi zdravstvene pismenosti v izobraževalne programe, pri čemer jim bo na voljo niz konkretnih strokovnih gradiv in primerov iz prakse, kar bo omogočilo dejansko uporabo teh vsebin pri poučevanju. | Delež srednješolskih in visokošolskih izobraževalnih programov za bodoče zdravstvene delavce in sodelavce z vključenimi vsebinami zdravstvene pismenosti (teoretični in praktični vidiki).  **Kazalnik rezultata** |
| Analiza vključenosti koncepta zdravstvene pismenosti v formalnem izobraževanju bodočih zdravstvenih delavcev in sodelavcev ter priprava priporočil za vključevanje teh vsebin v učne načrte | MZ | Raziskovalne institucije | 2026–2027 | Projektna sredstva – ESS+ ali CRP (približno 35.000 evrov) | Pripravljeno raziskovalno poročilo | Delež srednješolskih in visokošolskih izobraževalnih programov za bodoče zdravstvene delavce in sodelavce z vključenimi vsebinami zdravstvene pismenosti (teoretični in praktični vidiki)  **Kazalnik rezultata** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 3.2 Razvoj kompetenc zdravstvenih strokovnjakov na področju zdravstvene pismenosti** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Razvoj programa usposabljanja zdravstvenih delavcev in sodelavcev s področja zdravstvene pismenosti. | NIJZ | MZ, izobraževalne ustanove, JAKZ, strokovne stanovske organizacije, izvajalci zdravstvene nege in medicine, organizacije pacientov. | 2026 | Redna sredstva NIJZ | Vzpostavljen vsebinski in izvedbeni okvir za usposabljanje zdravstvenih delavcev in sodelavcev, ki omogoča sistematično krepitev njihovega znanja in veščin za delo v okoljih, ki podpirajo zdravstveno pismenost. | Razvit program usposabljanja zdravstvenih delavcev in sodelavcev s področja zdravstvene pismenosti (teoretični in praktični vidiki).  **Kazalnik procesa** |
| Vzpostavitev koncepta zdravstvene pismenosti kot ene izmed obveznih vsebin za podaljšanje licence za regulirane poklice v zdravstvu | MZ | Stanovska združenja zdravstvenih delavcev in sodelavcev | 2027 | Redna sredstva MZ | Modul »Zdravstvena pismenost«, vključen med obvezne vsebine za podaljšanje licence za regulirane poklice v zdravstvu | Implementacija zdravstvene pismenosti kot ene izmed  obveznih vsebin za podaljšanje licence za regulirane poklice v zdravstvu  **Kazalnik učinka** |
| Implementacija modula »Zdravstvena pismenost« v usposabljanje zdravstvenih delavcev in sodelavcev v centrih za krepitev zdravja | NIJZ | MZ, zdravstvene organizacije, zdravstveni delavci in sodelavci | 2026 | Redna sredstva NIJZ | Razvit in v usposabljanje za strokovnjake iz CKZ implementiran modul »Zdravstvena pismenost« | Razvit program usposabljanja zdravstvenih delavcev in sodelavcev s področja zdravstvene pismenosti (teoretični in praktični vidiki)  **Kazalnik procesa** |

**Strateški podcilj 4. Krepiti zdravstveno pismenost oseb s kroničnimi boleznimi za njihovo opolnomočenje, aktivno participacijo in izboljšanje samooskrbe**

|  |  |  |  |  |  |  |
| --- | --- | --- | --- | --- | --- | --- |
| **Ukrep 4.1 Razvoj in implementacija specifičnih aktivnosti in pristopov za samooskrbo oseb s kroničnimi boleznimi, ki so usmerjeni v krepitev njihove zdravstvene pismenosti** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Nadgradnja programov za kronične bolnike z vsebinami, prilagojenimi zdravstveni pismenosti, in usposabljanje izvajalcev za njihovo učinkovito izvedbo. | NIJZ | Zdravstvene ustanove, MZ, izvajalci programov za kronične bolnike, organizacije pacientov, strokovnjaki za zdravstveno vzgojo in komuniciranje, izobraževalne ustanove. | 1. – 4. četrtletje 2027 | Projektna sredstva – ESS+; pričakovana višina sredstev: približno 120.000 evrov; sredstva vključujejo razvoj prilagojenih vsebin, pripravo gradiv, usposabljanje izvajalcev ter evalvacijo razumevanja in sodelovanja bolnikov | Programi za kronične bolnike bodo nadgrajeni z vsebinami, prilagojenimi različnim ravnem zdravstvene pismenosti, zdravstveni delavci pa bodo usposobljeni za uporabo teh prilagoditev z ustreznimi komunikacijskimi pristopi in orodji, kar bo izboljšalo razumevanje, sodelovanje in opolnomočenost bolnikov. | Delež kroničnih bolnikov, ki poročajo o boljšem razumevanju vsebin programov in večji vključenosti v svoje zdravljenje.  **Kazalnik učinka** |
| Priprava smernic za individualizirano obravnavo oseb s kroničnimi boleznimi z upoštevanjem ravni zdravstvene pismenosti in povezovanjem s skupnostjo. | NIJZ | Zdravstvene ustanove, MZ, organizacije pacientov, NVO, lokalne skupnosti, izvajalci skupnostnih programov, strokovnjaki za komunikacijo, evalvacijo in zdravstveno pismenost. | 4. četrtletje 2027 | Projektna sredstva – ESS+; pričakovana višina sredstev: približno 100.000 evrov; vključujejo razvoj in uvajanje orodja za oceno pismenosti, usposabljanja za izvajalce, vzpostavitev skupnostnih svetovanj in spremljanje učinkov na uporabnike. | Vzpostavljena bo individualizirana obravnava oseb s kroničnimi boleznimi, ki vključuje oceno ravni zdravstvene pismenosti, pripravo načrtov zdravljenja v sodelovanju z uporabniki ter podporo prek skupnostnih svetovanj, pri čemer bo vpliv ukrepov ovrednoten z evalvacijo uporabniške izkušnje. | Delež kroničnih bolnikov, ki poročajo o boljšem razumevanju vsebin programov in večji vključenosti v svoje zdravljenje.  **Kazalnik učinka** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 4.2 Razvoj in implementacija integriranih poti oseb s kroničnimi boleznimi v zdravstvenem sistemu in širšem kontekstu oskrbe** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Priprava nacionalnega protokola za oblikovanje integriranih poti oseb s kroničnimi boleznimi na standardiziran način, z opredelitvijo enotnih pravil in usmeritev. | NIJZ | MZ, stanovske organizacije zdravstvenih delavcev in sodelavcev, zdravstveni delavci in sodelavci, NVO | 4. četrtletje 2025 | Redna sredstva NIJZ | Nacionalni protokol za oblikovanje integriranih poti oseb s kroničnimi boleznimi na standardiziran način | Razvit protokol za razvoj in potrditev nacionalnih integriranih poti oseb s kroničnimi boleznimi.  **Kazalnik strukture** |
| Vzpostavitev sistema za kontinuirano spremljanje bolnikov z vključevanjem digitalnih orodij in usposabljanjem strokovnjakov za osebno podporo pri razumevanju poti zdravljenja. | NIJZ | MZ, zdravstvene ustanove, ZZZS, izvajalci socialne oskrbe, organizacije pacientov, NVO, izvajalci digitalnih rešitev, strokovnjaki za komunikacijo in podporo pri odločanju, izvajalci izobraževanj. | 3. – 4. četrtletje 2027 | Projektna sredstva – ESS+; pričakovana višina sredstev: približno 150.000 evrov; vključujejo razvoj sistema spremljanja, povezovanje digitalnih virov, razvoj podpornih storitev in usposabljanje strokovnjakov. | Vzpostavljen bo sistem doživljenjskega sledenja bolnikom, ki vključuje zdravstvene in socialne prehode, povezan bo z obstoječimi registri in digitalnimi orodji, zdravstveni in drugi strokovnjaki pa bodo usposobljeni za dolgoročno spremljanje bolnikov ter nudenje podpore pri razumevanju zdravljenja in odločanju o nadaljnjih korakih. | Delež kroničnih bolnikov, ki poročajo o boljšem razumevanju vsebin programov in večji vključenosti v svoje zdravljenje.  **Kazalnik učinka** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 4.3 Razvoj in implementacija modela laičnih svetovalcev za osebe s kroničnimi boleznimi** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Vzpostavitev modela in usposabljanja laičnih svetovalcev za podporo kroničnim bolnikom. | NIJZ | MZ, organizacije pacientov, zdravstvene ustanove, NVO, skupine za samopomoč, izvajalci programov za kronične bolnike, strokovnjaki za izobraževanje, mentorstvo in etiko. | 2. – 4. četrtletje 2027 | Projektna sredstva – ESS+; pričakovana višina sredstev: približno 70.000 evrov; vključujejo razvoj modela, pripravo programa usposabljanja, gradiva, mentorsko podporo in izvedbo pilotnega usposabljanja. | Vzpostavljen bo model sistema laičnih svetovalcev z jasno opredelitvijo vloge, profila in področij delovanja, pripravljen pa bo tudi pilotni program usposabljanja z vsebino, mentorskimi pristopi in etičnim okvirom, prilagojen različnim skupinam kroničnih bolnikov. | Število usposobljenih laičnih svetovalcev.  **Kazalnik rezultata** |
| Razvoj modela usposabljanja laičnih svetovalcev za podporo osebam z izbranimi kroničnimi boleznimi | NIJZ | MZ, zdravstvene organizacije, zdravstveni delavci in sodelavci, NVO | 2026–2027 | Projektna sredstva – ESS+ ali CRP (približno 60.000 evrov) | Razvit model laičnih svetovalcev za podporo osebam z izbranimi kroničnimi boleznimi | Razvit model laičnega svetovanja za osebe s kroničnimi boleznimi, z opredeljenimi pravnimi podlagami **Kazalnik procesa** |

**Strateški podcilj 5.**  **Krepiti digitalno zdravstveno pismenost za učinkovit in pravičen dostop do zdravstvenih informacij in storitev**

|  |  |  |  |  |  |  |
| --- | --- | --- | --- | --- | --- | --- |
| **Ukrep 5.1 Prilagajanje komuniciranja zdravstvenih informacij izbranim ciljnim skupinam in podskupinam z upoštevanjem razvoja tehnologij** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Priprava analiz uporabniških potreb, navad in digitalne izključenosti med različnimi podskupinami prebivalstva (npr. starejši, osebe z nižjo pismenostjo, mladostniki, jezikovne manjšine). | NIJZ | Zdravstveni domovi, občine, NVO, raziskovalne ustanove. | 4. četrtletje 2025 – 2. četrtletje 2026 | Projektna sredstva – ESS+ (približno 45.000 evrov) | Pripravljeno segmentirano poročilo o potrebah za digitalno komuniciranje. | Število pripravljenih analiz uporabniških potreb za digitalno zdravstveno komuniciranje po ciljnih skupinah.  **Kazalnik rezultata** |
| Raziskava uporabniških potreb, navad in digitalne izključenosti med različnimi podskupinami prebivalstva, s poudarkom na osebah z ranljivostmi (npr. starejši, osebe z nižjo pismenostjo, mladostniki, jezikovne manjšine) | MZ | Raziskovalne institucije | 2027 | Projektna sredstva – ESS+ ali CRP (približno 60.000 evrov) | Poročilo o raziskavi | Razvite nacionalne digitalne platforme in ostale digitalne rešitve, prilagojene različnim ciljnim skupinam in podskupinam  **Kazalnik procesa**  Nacionalne digitalne platforme in ostale digitalne rešitve, prilagojene osebam z različnimi oblikami ranljivosti in oviranosti  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 5.2 Krepitev kompetenc prebivalcev za uporabo digitalnih rešitev na področju zdravstva** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Priprava in izvedba delavnic za krepitev digitalnih veščin v zdravstvenem kontekstu, v sodelovanju z lokalnimi akterji (npr. knjižnice, ljudske univerze, občine). | NIJZ | Zdravstveni domovi, občine, NVO, izobraževalne ustanove. | 2. – 4. četrtletje 2026 | Projektna sredstva – ESS+ (približno 65.000 evrov) | Izvedenih najmanj 30 delavnic; vključenih najmanj 1000 oseb | Število izvedenih usposabljanj za krepitev digitalnih kompetenc populacijskih skupin in podskupin za uporabo sodobnih digitalnih zdravstvenih rešitev  **Kazalnik rezultata** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 5.3 Razvoj in etična uporaba digitalnih orodij za osebe s kroničnimi boleznimi ter zagotavljanje varnosti in verodostojnosti zdravstvenih informacij** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Priprava priporočil za etično uporabo digitalnih zdravstvenih orodij. | NIJZ | MZ, Ministrstvo za digitalno preobrazbo, organizacije pacientov, pravni strokovnjaki. | 4. četrtletje 2025 – 2. četrtletje 2026 | Projektna sredstva – EU4Health (približno 40.000 evrov) | Priporočila objavljena; vključena v smernice za digitalno zdravje. | Obstoj smernic za digitalno zdravje, ki vključujejo etične in pravne vidike.  **Kazalnik rezultata** |

**Strateški podcilj 6. Izboljšati zdravstveno pismenost populacije skozi vseživljenjski pristop, v različnih življenjskih okoljih in z aktivno participacijo civilne družbe**

|  |  |  |  |  |  |  |
| --- | --- | --- | --- | --- | --- | --- |
| **Ukrep 6.1 Razvoj in implementacija zdravstvenih vsebin in pristopov za krepitev zdravstvene pismenosti v vzgojno-izobraževalni sistem** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Celostna analiza obstoječih vsebin in aktivnosti za otroke in mladostnike v osnovnih in srednjih šolah, ki prispevajo h krepitvi njihove zdravstvene pismenosti (v učnih načrtih, programih vzgoje za zdravje otrok in mladostnikov, vzgoje za ustno zdravje otrok in mladostnikov, zdravih šol ter dejavnostih NVO), ter priprava priporočil za njihovo povezovanje, nadgradnjo in vključevanje vzgojno-izobraževalni sistem. | MZ | MVI, MVZI, zdravstvene ustanove, NIJZ, izobraževalne ustanove, nevladne organizacije, občine in lokalne skupnosti, Zavod RS za šolstvo, izobraževalne ustanove in fakultete s pedagoškimi in zdravstvenimi programi. | 2026-2027 | Projektna sredstva – CRP ali ESS+ (prednostno v okviru podpore izboljšanju pogojev za ranljive skupine); pričakovana vrednost sredstev: približno 35.000 evrov. | Poročilo o raziskavi | Število izvedenih aktivnosti za krepitev zdravstvene pismenosti otrok in mladostnikov, izvedenih v vrtcih, osnovnih in srednjih šolah ter ostalih vzgojno-izobraževalnih zavodih.  **Kazalnik rezultata** |
| Priprava predlogov vsebin za učni načrt za izbirni predmet *Zdravstvena pismenost* za zadnjo triado osnovne šole. | MZ | MVI, NIJZ, Zavod RS za šolstvo | 2026 | Redna sredstva MVI, MZ in NIJZ. | Pripravljen učni načrt | Pripravljen učni načrt za izbirni predmet v zadnji triadi osnovne šole »Zdravstvena pismenost«.  **Kazalnik rezultata** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 6.2 Razvoj in implementacija zdravstvenih vsebin in pristopov za krepitev zdravstvene pismenosti v programe vseživljenjskega izobraževanja odraslih in socialnega varstva** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Analiza obstoječih programov vseživljenjskega učenja in socialnovarstvenih storitev z vidika vključevanja vsebin za krepitev zdravstvene pismenosti ter priprava priporočil za nadgradnjo, z identifikacijo ključnih skupin odraslih, ki so vključene v formalne ali neformalne oblike. | MZ | NIJZ, CSD, NVO, Ljudske univerze, Andragoški center. | 2026-2027 | Projektna sredstva – ESS+ (podpora vključevanju zdravja v vseživljenjsko učenje); pričakovana vrednost sredstev: približno 80.000 evrov; vsebine je mogoče vključiti tudi v evropske programe učenja odraslih. | Pripravljeno poročilo o analizi obstoječih programov vseživljenjskega učenja in socialnovarstvenih storitev z vidika vključevanja vsebin za krepitev zdravstvene pismenosti | Število ljudskih univerz in drugih izvajalcev izobraževanja in učenja odraslih, ki v svoje programe vključujejo vsebine in pristope za krepitev zdravstvene pismenosti.  **Kazalnik procesa**  Število socialnovarstvenih zavodov, ki v svoje programe vključujejo vsebine in pristope za krepitev zdravstvene pismenosti.  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 6.3 Razvoj in implementacija zdravstvenih vsebin in pristopov za krepitev zdravstvene pismenosti v delovne organizacije** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Priprava informacijskega gradiva (zloženke, spletne vsebine, pregled dobrih praks) za podporo izvajanju programov promocije zdravja na delovnem mestu, vključno s centralno informacijsko točko. | NIJZ | MZ, zdravstvene ustanove, delodajalska združenja, oblikovalci gradiv. | 2026 | Projektna sredstva – ESS+; pričakovana višina sredstev: približno 40.000 evrov; možno vključevanje v ukrepe promocije zdravja pri delu. | Gradiva pripravljena in distribuirana najmanj 100 organizacijam. | Pripravljena in sprejeta standard za delovne organizacije kot ustanove, ki krepijo zdravstveno pismenost, in orodje za samooceno ter objavljena na spletni strani NIJZ in MZ  **Kazalnik strukture** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 6.4 Vključevanje civilne družbe in relevantnih deležnikov v razvoj in implementacijo aktivnosti in programov za krepitev zdravstvene pismenosti populacije v lokalnih skupnostih** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Razvoj Katalogov informacij »Povezani za zdravje« za povezovanje različnih deležnikov v lokalnih skupnostih s ciljem krepitve navigacijske zdravstvene pismenosti prebivalstva v lokalnih skupnostih. | NIJZ | Zdravstvene ustanove, zdravstveni delavci in sodelavci, občine, NVO, vzgojno izobraževalne ustanove. | 2025-2026 | Redna sredstva NIJZ, sredstva ZZZS. | Pripravljenih 61 Katalogov informacij »Povezani za zdravje«. | Razviti Katalogi informacij »Povezani za zdravje« za povezovanje različnih deležnikov v lokalnih skupnostih s ciljem krepitve navigacijske zdravstvene pismenosti prebivalstva v lokalnih skupnostih.  **Kazalnik rezultata** |
| Podpora nevladnim organizacijam pri izvajanju aktivnosti za dvig zdravstvene pismenosti. | MZ | NVO | 2025 - 2027 | MZ | Izveden javni razpis | Izveden javni razpis za podporo nevladnim organizacijam pri izvajanju aktivnosti za dvig zdravstvene pismenosti.  **Kazalnik strukture** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 6.5 Nadgradnja, razvoj in implementacija aktivnosti in programov, usmerjenih v promocijo zdravja in preventivo za različne populacijske (pod)skupine** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Razvoj ciljno prilagojenih pristopov v promociji zdravja in preventivi za različne populacijske (pod)skupine, vključno za tiste z ranljivostmi. | NIJZ | Zdravstvene ustanove, zdravstveni delavci in sodelavci, MZ, NVO, občine, raziskovalne ustanove. | 2026-2027 | Projektna sredstva – projekt Jacardi, redna sredstva NIJZ; možnost sofinanciranja z javnimi razpisi za zmanjševanje neenakosti. | Pripravljeni prilagojeni pristopi in orodja, povečana razumljivost preventivnih vsebin za osebe z ranljivostmi. | Razviti in prilagojeni pristopi ter orodja za promocijo zdravja in preventivo, namenjeni različnim populacijskim (pod)skupinam, vključno tistim z ranljivostmi  **Kazalnik učinka** |

**Strateški podcilj 7. Povečati obseg in kakovost raziskovanja in razvoja zdravstvene pismenosti**

|  |  |  |  |  |  |  |
| --- | --- | --- | --- | --- | --- | --- |
| **Ukrep 7.1 Raziskovanje zdravstvene pismenosti populacijskih skupin in podskupin** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Izvedba druge nacionalne raziskave zdravstvene pismenosti | NIJZ | MZ | 2026 | Projektna sredstva – ESS+, projekt ZaPrePis | Vzpostavljena baza podatkov o obstoječih raziskavah in temah | Število izvedenih nacionalnih raziskav zdravstvene pismenosti odraslih  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 7.2 Raziskovanje organizacijske zdravstvene pismenosti** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Razvoj in validacija instrumenta za merjenje organizacijske zdravstvene pismenosti v zdravstvenih ustanovah, z ustreznimi prilagoditvami za primarno raven zdravstvenega varstva in bolnišnice. | NIJZ | Zdravstvene ustanove, MZ, ZZZS, izobraževalne ustanove. | 2025–2027 | Redna sredstva NIJZ; možnost dodatnih evropskih sredstev (npr. ESS+, EU4Health). | Zdravstvene ustanove pridobijo ustrezno orodje za samooceno in načrtovanje ukrepov za krepitev organizacijske zdravstvene pismenosti. | Razvit instrument za merjenje organizacijske zdravstvene pismenosti na primarni, sekundarni in terciarni ravni zdravstvenega varstva.  **Kazalnik procesa** |
| **Ukrep 7.3 Razvoj in implementacija na dokazih temelječih aktivnosti in programov za krepitev zdravstvene pismenosti na področju promocije zdravja ter preprečevanja in obvladovanja bolezni** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Analiza preventivnih obravnav za odrasle, ki potekajo v CKZ v okviru programa *Skupaj za zdravje*, z vidika krepitve zdravstvene pismenosti. | NIJZ | Zdravstvene ustanove, zdravstveni delavci in sodelavci, raziskovalne ustanove, NVO. | 2027 | Projektna sredstva – ESS,+ projekt ZaPrePis. | Poročilo o analizi preventivnih obravnav za odrasle, ki potekajo v CKZ, z vidika krepitve zdravstvene pismenosti, ter priporočila za njihovo prilagoditev oziroma nadgradnjo. | Število novo razvitih ali posodobljenih aktivnosti in programov za krepitev zdravstvene pismenosti na področju promocije zdravja ter preprečevanja in obvladovanja bolezni, ki temeljijo na znanstvenih dokazih ali primerov dobre prakse.  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 7.4 Spodbujanje inovacij, ki vnašajo nove pristope in prakse za krepitev zdravstvene pismenosti** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Pregled in analiza obstoječih intervencij in inovacij na področju krepitve zdravstvene pismenosti ter oblikovanje priporočil za njihovo uporabo v slovenskem prostoru. | NIJZ | Zdravstvene ustanove, raziskovalne ustanove, MZ, NVO. | 2027 | Projektna sredstva – ESS+ ali CRP (približno 35.000 evrov) | Pregledanih in ovrednotenih najmanj 30 praks; pripravljen dokument s priporočili za prenos in uporabo v slovenskem kontekstu | Število tujih praks s področja krepitve zdravstvene pismenosti, ki so bile prilagojene in prenesene v slovenski prostor  **Kazalnik procesa** |

**Strateški podcilj 8. Okrepiti zagovorništvo ter sistematično vključevati zdravstveno pismenost v javne politike in medsektorsko sodelovanje**

|  |  |  |  |  |  |  |
| --- | --- | --- | --- | --- | --- | --- |
| **Ukrep 8.1 Integracija zdravstvene pismenosti v ključne javne politike, krepitev medsektorskega sodelovanja in zagovorništva za izboljšanje zdravstvene pismenosti** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Informiranje in vključevanje javnih uslužbencev in nosilcev odločanja v zvezi z aktivnostmi za dvig zdravstvene pismenosti. | MZ | NIJZ, strokovnjaki za komuniciranje, NVO. | 2025–2027 | Redna sredstva Ministrstva za zdravje; možnost dodatnih sredstev iz evropskih programov (npr. ESS+, EU4Health) za podporo medresorskemu sodelovanju in ozaveščanju. | Povečano razumevanje pomena zdravstvene pismenosti med javnimi uslužbenci in nosilci odločanja ter večja podpora ukrepom, usmerjenim v krepitev zdravstvene pismenosti na različnih ravneh sistema. | Stopnja prepoznavnosti zdravstvene pismenosti v javnem diskurzu  **Kazalnik procesa** |
| Vzpostavitev in delovanje usmerjevalnega odbora ter drugih medresorskih mehanizmov za vključevanje javnih uslužbencev in nosilcev odločanja v aktivnosti za dvig zdravstvene pismenosti. | MZ | MVI,MVZI,MZ,NIJZ, ZZZS, predstavniki stroke, lokalnih skupnosti NVO. | 2025–2027 | Redna sredstva MZ; vključeno v izvajanje nalog strateškega upravljanja in usklajevanja politik v javnem zdravju. | Vzpostavljen usmerjevalni odbor kot trajnostni mehanizem za strateško usmerjanje, medresorsko sodelovanje in vključevanje ključnih deležnikov v razvoj in izvajanje ukrepov za krepitev zdravstvene pismenosti. | Vzpostavitev nacionalne strokovne koordinacije za področje zdravstvene pismenosti  **Kazalnik strukture** |
| Vključitev zdravstvene pismenosti kot presečne teme v nacionalne strategije in sektorske razvojne načrte (zdravje, šolstvo, sociala, digitalna preobrazba), skupaj s pripravo usmeritev za njeno vključevanje v načrte dela in evalvacijske okvire lokalnih in nacionalnih politik. | MZ | Vsa resorna ministrstva, občine, regijska razvojna telesa. | 4. četrtletje 2026 – 2. četrtletje 2027 | Redna sredstva – MZ; projektna sredstva – ESS+ (približno 30.000 evrov) | Vključenost ZP v najmanj 5 strateških dokumentov in razvit operativni model za vključevanje v lokalno in sektorsko načrtovanje. | Število nacionalnih politik in strategij, v katere je vključena zdravstvena pismenost  **Kazalnik učinka** |

**Strateški podcilj 9. Povečati aktivno vključevanje Slovenije v mednarodno sodelovanje na področju razvoja in krepitve zdravstvene pismenosti**

|  |  |  |  |  |  |  |
| --- | --- | --- | --- | --- | --- | --- |
| **Ukrep 9.1 Aktivno sodelovanje v mednarodnih mrežah, bilateralnih partnerstvih in skupnih projektih** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Aktivno sodelovanje MZ in NIJZ v evropskih projektih in mednarodnih mrežah s poudarkom na zdravstveni pismenosti ter prenos dobrih praks v slovenski kontekst. | MZ | NIJZ, ZZZS, raziskovalne ustanove, NVO, mednarodni partnerji | 4. četrtletje 2025 – 4. četrtletje 2027 | Obstoječa sredstva – MZ in NIJZ; pričakovana višina sredstev: približno 20.000 evrov; vključeno v mednarodne aktivnosti zavodov. | Sodelovanje v najmanj 5 mednarodnih projektih/mrežah; prenos in dokumentirana uporaba dobrih praks v slovenskem okolju | Število novih mednarodnih partnerstev in projektov  **Kazalnik procesa** |
| Organizacija letnih strokovnih obiskov ali participacije na ključnih mednarodnih dogodkih z namenom prenosa znanja in povezovanja. | MZ | NIJZ, strokovnjaki, civilna družba | 2025–2027 | Redna sredstva – MZ; pričakovana višina sredstev: približno 30.000 evrov. | Izvedeni najmanj 3 strokovni obiski; predstavitev Slovenije v tujini. | Število organiziranih mednarodnih dogodkov na temo zdravstvene pismenosti  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 9.2 Organizacija mednarodnih konferenc in strokovnih srečanj** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Organizacija nacionalne konference zdravstvene pismenosti z mednarodno udeležbo. | MZ | NIJZ, fakultete, mednarodni partnerji,  NVO, zdravstvene organizacije, zdravstveni delavci in sodelavci, raziskovalne ustanove, občine, zasebni sektor. | 2026 - 2027 | Redna sredstva – MZ; pričakovana višina sredstev: približno 45.000 evrov. | Izvedena nacionalna konferenca zdravstvene pismenosti z mednarodno udeležbo. | Število organiziranih mednarodnih dogodkov na temo zdravstvene pismenosti  **Kazalnik procesa** |

|  |  |  |  |  |  |  |
| --- | --- | --- | --- | --- | --- | --- |
| **Ukrep 9.3 Prilagajanje in implementacija mednarodnih smernic** | | | | | | |
| Aktivnost | Nosilec aktivnosti | Drugi sodelujoči | Časovni okvir (izvedbeni rok) | Finančna sredstva | Pričakovani rezultati | Ime kazalnika |
| Pregled in analiza mednarodnih smernic (npr. SZO, EU, OECD) s področja zdravstvene pismenosti in njihova primerjava s slovenskim kontekstom. | MZ | NIJZ, fakultete, raziskovalne ustanove. | 4. četrtletje 2025 – 2. četrtletje 2026 | Projektna sredstva – CRP ali EU4Health; pričakovana višina sredstev: približno 30.000 evrov. | Pripravljeno primerjalno poročilo in seznam relevantnih priporočil | Obstoj analiziranih mednarodnih priporočil, primerjanih s slovensko prakso  **Kazalnik rezultata** |

**Priloga 2**

**Predlog sklepa Vlade RS**

Številka:

Ljubljana, dne

Na podlagi prvega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14,55/17 in 163/22) je Vlada Republike Slovenije na ……. seji, dne ……, pod točko…..sprejela naslednji

SKLEP:

Vlada Republike Slovenije je sprejela Akcijski načrt zdravstvene pismenosti 2025–2027.

|  |
| --- |
| Barbara Kolenko Helbl generalna sekretarka |

Sklep prejmejo:

1. Ministrstvo za zdravje,
2. Ministrstvo za finance,
3. Ministrstvo za delo, družino, socialne zadeve in enake možnosti,
4. Ministrstvo za digitalno preobrazbo,
5. Ministrstvo za solidarno prihodnost,
6. Ministrstvo za visoko šolstvo, znanost in inovacije,
7. Ministrstvo za vzgojo in izobraževanje,
8. Služba Vlade Republike Slovenije za zakonodajo.

Priloga:

Akcijski načrt zdravstvene pismenosti 2025–2027.